
   REPUBLIKA HRVATSKA 
  TRGOVAČKI SUD U ZAGREBU
  Zagreb, Amruševa 2/II			 				20. St-790/13

	R E P U B L I K A   H R V A T S K A

Z A K L J U Č A K 

TRGOVAČKI SUD U ZAGREBU, po sucu pojedincu Luciji Butigan, u stečajnom postupku nad stečajnim dužnikom EUROYACHTING d.o.o. u stečaju, Zagreb, Ogrizovićeva 41, OIB:56804906735, dana 9. veljače 2018.

z a k l j u č i o  j e

I. Određuje se prodaja u stečajnom postupku nekretnine u  vlasništvu stečajnog dužnika  EUROYACHTING d.o.o. u stečaju, Zagreb, Ogrizovićeva 41, OIB:56804906735, upisane u zk.ul. 8614, k.o. Stenjevec, k.č.br. 77/10, stambena zgrada 28,30,32,34, Savska Opatovina i dvorište, površine 5085 m2 uz odgovarajuću primjenu Ovršnog zakona kako slijedi: 

-20. Suvlasnički dio: 67/10000 ETAŽNO VLASNIŠTVO (E-20) trosobni stan oznake STAN A5b-1 na I katu neto korisne površine 74,68čm, sadržaja: dnevni boravak i blagavaonica, kuhinja, 2 sobe, kupaonica, wc, degažman, ulaz, loggia, neodvojivo vezan uz spremište oznake sp-Ab-1,29 na podrumskoj etaži -1  neto korisne površine 3,31čm; ukupne površine 77,99čm označeno u planu posebnih dijelova zgrade zelenom bojom

	Na opisanim nekretninama upisano je razlučno pravo u korist: 
· CENPOS DRAGIJA d.o.o. Vrbovec, Valentinova ulica 42, OIB:68380441413
· REPULIKA HRVATSKA 

II.   	Utvrđena vrijednost nekretnina iznosi 874.535,71 kn.

III. 	NAČIN PRODAJE: 
Nekretnine iz točke I. zaključka prodat će se usmenom javnom dražbom. 
Ročište za prodaju održat će se pred stečajnim sucem u prostorijama Trgovačkog suda u Zagrebu, Petrinjska 8, dvorana 91/II (UZ) dana 7. ožujka 2018.  u 11,30 sati.
	   	Ročište će se održati i ako na njemu sudjeluje samo jedan ponuditelj.

IV.  Ovaj zaključak objavit će se na e-oglasnoj ploči Trgovačkog suda u Zagrebu i u    jednom od javnih glasila. 
Nalaže se stečajnom upravitelju ovaj zaključak objaviti u jednoj od dnevnih tiskovina i dostaviti odgovarajuće podatke o prodaji Hrvatskoj gospodarskoj komori. 

V.  	UVJETI PRODAJE: 
1. Prodaju se nekretnine navedene u točki I ovog Zaključka :
-20. Suvlasnički dio: 67/10000 ETAŽNO VLASNIŠTVO (E-20) trosobni stan oznake STAN A5b-1 na I katu neto korisne površine 74,68čm, sadržaja: dnevni boravak i blagavaonica, kuhinja, 2 sobe, kupaonica, wc, degažman, ulaz, loggia, neodvojivo vezan uz spremište oznake sp-Ab-1,29 na podrumskoj etaži -1  neto korisne površine 3,31čm; ukupne površine 77,99čm označeno u planu posebnih dijelova zgrade zelenom bojom

2. Nekretnina iz toč. I. ovog zaključka prodavat će na ročištu za  javnu dražbu po početnoj cijeni u iznosu od 612.175,00 kuna i ispod te cijene ne mogu se prodati na 4. ročištu za javnu dražbu. 

3.  Sve poreze i pristojbe u svezi s prodajom nekretnine snosi kupac. 

4. Kao kupci mogu sudjelovati samo osobe koje su najkasnije do 5. ožujka 2018. godine uplatile jamčevinu u iznosu od 10.000,00 kuna na račun sudskog depozita Trgovačkog suda u Zagrebu otvorenog kod Hrvatske poštanske banke d.d. Zagreb broj: IBAN HR9223900011300000460 poziv na broj 05-790-13 i  dokaz o tome predoče stečajnom sucu prije početka dražbe ili stečajnom sucu prilože bankarsku garanciju bonitetne banke na prvi poziv za odgovarajući iznos osiguranja. 
Punomoćnici ponuditelja mogu sudjelovati na dražbi samo uz ovjerenu specijalnu punomoć. 
Sudionicima dražbe koji ne uspiju u nadmetanju jamčevina odnosno bankarska garancija vratit će se odmah nakon zaključenja javne dražbe. 
Jamčevinu nisu dužni položiti razlučni vjerovnici kojima je to pravo upisano u zemljišnim knjigama. 

5. Kupac je dužan uplatiti razliku između jamčevine i postignute kupoprodajne cijene u roku od 30  dana  od dana zaključenja javne dražbe.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji. 
Ukoliko je kupac razlučni vjerovnik koji se jedini namiruje iz kupovnine ili se namiruje prije tražbina svih ostalih vjerovnika koji imaju pravo na namirenje iz iste kupovnine, nije dužan položiti kupovninu ako ona iznosi koliko i njegova tražbina ili manje. 
Ako kupovnina iznosi više od njegove tražbine razlučni je vjerovnik dužan položiti razliku. 
Razlučni vjerovnik dužan je položiti onaj iznos kupovnine koji odgovara 
iznosu troškova iz čl. 170 Stečajnog zakona. 

6. Nekretnina će se rješenjem o dosudi dosuditi kupcu koji ponudi najpovoljniju cijenu. 
Nekretnina će se dosuditi i kupcima koji su ponudili i nižu cijenu (ali ne i nižu od one početne na ovom ročištu za prodaju) prema iznosu ponuđene cijene, ako kupci koji su ponudili veću cijenu ne polože kupovninu iz točke V.6. 

7. Osoba koja ima zakonsko ili ugovorno pravo prvokupa upisano u zemljišnim knjigama ima prednost pred najpovoljnijim ponuditeljem ako odmah po zaključenju dražbe izjavi da nekretninu kupuje uz iste uvjete. 

8. U rješenju o dosudi sud će odrediti da će se nakon pravomoćnosti tog rješenja i nakon što kupac položi kupovninu u zemljišnim knjigama upisati u njegovu korist pravo vlasništva na dosuđenim nekretninama te brisati prava i tereti na nekretnini pod točkom I koje prestaju njihovom prodajom. 
Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnine kupcu čime kupac stupa u posjed istih.

9. Ako kupac radi plaćanja kupovnine treba uzeti kredit, sud će na prijedlog 
kupca već u rješenju o dosudi odrediti da li će se nakon pravomoćnosti rješenja o dosudi te nakon što kupovnina bude položena u zemljišnim knjigama prilikom upisa prava vlasništva u korist kupca upisati i založno pravo na nekretninama radi osiguranja tražbine po osnovi kredita u korist davatelja kredita u skladu sa Sporazumom o osiguranju.
U slučaju osiguranja kredita prijenosom vlasništva na nekretninama sud će u 
rješenju od dosudi odrediti da će se u zemljišnim knjigama nakon pravomoćnosti rješenja o dosudi te nakon što kupovnina bude položena u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja. 

10. Prodaja se obavlja po načelu „viđeno-kupljeno“ što isključuje sve naknadne prigovore kupca.

11. Razgledati nekretnine i dokumentaciju vezanu za istu, zainteresirane osobe mogu u vrijeme i u dogovoru sa stečajnim upraviteljem na broj telefona 01-4647-218 uz prethodnu uplatu naknade u iznosu od 500,00 kuna na žiro račun stečajnog dužnika broj: HR1924020061100701366 kod Erste&Steiermärkische bank d.d. 


Obrazloženje 

Rješenjem ovog suda br. St-790/13 od 2. travnja 2014. otvoren je stečajni postupak nad dužnikom EUROYACHTING d.o.o. u stečaju, Zagreb, Ogrizovićeva 41, OIB:56804906735.
Stečajnu masu čine nekretnine koja su predmet ove prodaje, a na kojima je upisano razlučno pravo.
Stečajni upravitelj podnio je ovom sudu prijedlog da se nekretnine opisana u toč. I. ovog Zaključka prodaju uz odgovarajuću primjenu pravila o ovrsi na nekretninama, sve sukladno članka 164. stavak 1. Stečajnog zakona (Narodne novine br. 44/96, 161/98, 29/99, 129/00, 123/03, 197/03, 187/04, 82/06, 116/10, 125/12, 133/12; dalje SZ).
Na temelju odredbe članka 92. Ovršnog zakona (Narodne novine 57/96 do 88/05; dalje: OZ) utvrđena je vrijednost nekretnina koje su predmet prodaje.
O uvjetima i načinu prodaje odlučeno je na temelju odredbe članka 92, 93, 94, 95, 97, 98, 99, 100 OZ-a, a u svezi s člankom 164. SZ-a.

U Zagrebu, 9. veljače 2018.
     SUDAC
LUCIJA BUTIGAN,v.r.
									
POUKA O PRAVNOM LIJEKU 
Protiv ovog zaključka nije dopuštena žalba.(čl. 11 st. 9. SZ-a)

Za točnost otpravka-ovlašteni službenik
	   Monika Grbac

